|  |
| --- |
| **JARUDUERA HAUEK SUSTATZEKO DIRULAGUNTZAK EMATEKO OINARRIAK ARAUTZEN DUEN DEKRETU-PROIEKTUA EGIN AURREKO KONTSULTA PUBLIKOA: DIAGNOSTIKO-AZTERKETAK EGITEA, GAZTE-EMANTZIPAZIOKO PLANAK ETA GAZTE-PLANAK EGITEA, PLAN HORIEN JARRAIPENA EDO EBALUAZIOA EGITEA, ETA TOKI-MAILAKO BESTE EKIMEN BATZUK EGITEA EDO HORIEK SISTEMATIZATU ETA EBALUATZEA, BALDIN ETA HORIEN HELBURUA GAZTEEN EMANTZIPAZIO-PROZESUAN LAGUNTZEA BADA.** |

Administrazio Publikoen Administrazio Prozedura Erkidearen urriaren 1eko 39/2015 Legearen 133.1 artikuluan aurreikusitakoa betez, aurretiazko kontsulta honen helburua da etorkizuneko arauak uki ditzakeen pertsona eta erakunde adierazgarrienen iritzia jasotzea honako hauei buruz:

• Ekimenarekin konpondu nahi diren arazoak

• Onartzeko beharra eta egokitasuna

• Arauaren helburua

• Izan daitezkeen bestelako aukera erregulatzaileak eta ez-erregulatzaileak

|  |  |
| --- | --- |
| **Konpondu nahi diren arazoak** | Gazteria Zuzendaritzaren Gazteen Euskal Behatokiak azken urteetan argitaratutako zenbait txostenek egiaztatzen dute EAEko gazteak, batez beste, 29 urte eta erdirekin emantzipatzen direla; hau da, gazteek independizatzeko adin egokitzat jotzen dutena baino sei urte beranduago. Egoera hori egiturazko inguruabarren ondorioz gertatzen da. |
| **Onartzeko beharra eta egokitasuna** | Emantzipazio berantiarraren arazoari heldu ahal izateko, beharrezkoa da toki bakoitzeko egoera aztertzea. |
| **Arauaren helburuak** | Euskal Autonomia Erkidegoko toki-erakundeek askotariko jarduerak gara ditzaten bultzatzea, hala nola diagnostiko-azterlanak, gazte-emantzipazioko planak eta gazte-planak egitea, plan horien jarraipena edo ebaluazioa egitea, eta toki-mailako beste ekimen batzuk egitea, sistematizatzea eta ebaluatzea, gazteen emantzipazio-prozesuetan oinarritutako ikuspegiarekin. |
| **Izan daitezkeen bestelako aukera erregulatzaileak eta ez-erregulatzaileak** | Dirulaguntza arautzeko aukera bakarra dekretu bidez da. |